stanford-oval/wikipedia huggingface dataset:
Seppo Toivonen

Toivonen Latviassa vuonna 2015
Seppo Risto Juhani Toivonen (s. 24. heinäkuuta 1957 Kangasala) on suomalainen kenraaliluutnantti evp.
Toivonen kirjoitti ylioppilaaksi Kangasalan lukiosta vuonna 1976 ja valmistui kadettikoulusta vuonna 1980. Vuonna 2014 hän sai ylennyksen kenraaliluutnantin arvoon. Toivonen oli kenraaliluutnantti Raimo Jyväsjärven seuraaja maavoimien komentajana 2014–2017.
Toivonen toimi monikansallisen taisteluosaston komentajana Kosovon KFOR-operaatiossa vuosina 2009–2010. Hän on arvioinut kansainvälisen kokemuksen hankkimista erittäin hyödylliseksi upseerin uralla.
Toivonen siirtyi reserviin 31. heinäkuuta 2017, ja hänen seuraajakseen maavoimien komentajaksi nimitettiin kenraalimajuri Petri Hulkko.
Seeb

| Seeb (السيب, as-Sīb) |
| --- | --- |
 Seeb
 Koordinaatit: 23.5838°N, 58.3906°E 
Valtio:  Oman
Kuvernoraatti:  Masqat
Wilaya:  Seeb
Pinta-ala  ():  
 – Kokonaispinta-ala:  331,1 km²
Väkiluku (2010)  ():  284 877
Infobox OKVirheellinen NIMI-arvo: 
Seeb (arab.  السيب‎, as-Sīb, joskus muodossa as-Seeb) on Oman pohjoisosassa, Masqatin kuvernoraatin länsiosassa, Omaninlahden eteläpuolella ja Hajarvuoriston pohjoispuolella sijaitseva kaupunki. Seeb muodostaa yhden Omanin aluehallinnon toisen tason 61 piirikunnasta (wilaya). Se on osa Omanin pääkaupunkiseutua.
Seeb sijaitsee noin 30 kilometriä pääkaupunki Masqatin hallintopalatsista länteen. Seebin itäpuolella on Bawsharin piirikunta (wilaya) ja kaupunki, lännessä al-Batinan eteläinen kuvernoraatti. Masqatin kansainvälinen lentoasema (aiemmin, 2008 saakka Seebin kansainvälinen lentoasema) ja Sulttaani Qaboosin yliopiston pääkampus sijaitsevat Seebissä.
Seebin kaupungin väkiluku on kehittynyt seuraavasti: 221 115 (VL 2003), 284 877 (VL 2010) ja 311 000 (ennuste 7/2013). Koko Seebin piirikunnan (pinta-ala 488,9 km²) väkiluku oli 302 992 asukasta (2010) ja 330 981 (2013), joista omanilaisten osuus oli 62,0 prosenttia.
Masqatin kansainvälinen lentoasema, Seeb.
Masqatin kansainvälinen lentoasema.
Aiheesta muualla

Airport History - Muscat Airport (Arkistoitu – Internet Archive) (englanniksi) (omanairports.co.om)
Sultan Qaboos University (englanniksi) (squ.edu.om)
Samuli Pakkala

Samuli Pakkala (4. helmikuuta 1891 Oulu – 4. tammikuuta 1959 Oulu) oli kirjastoneuvos ja Oulun kaupunginkirjaston johtaja 1920-luvun lopulta aina 1950-luvun lopulle.
Samuli Pakkalan vanhemmat olivat kirjailijat Teuvo Pakkala ja Agnes Tervo ja puoliso vuodesta 1919 opettaja Maija Hallman. Taidegraafikko Teuvo-Pentti Pakkala oli heidän poikansa. Arkkitehti ja kirjailija Erkki Pakkala oli Samuli Pakkalan veli. Pakkala tuli ylioppilaaksi 1909 ja valmistui filosofian kandidaatiksi 1914. Oriveden kansanopistoa Pakkala johti 1917–1919. Hän oli Limingan kansanopiston johtaja 1919–1923 ja Kuopion kansalaisopiston ja kaupunginkirjaston johtaja 1923–1926. Oulun työväenopiston johtajana Pakkala toimi 1926–1927 ja Oulun suomalaisen keskikoulun opettajana 1930–1932. Oulun kaupunginkirjastoa Pakkala johti vuodesta 1926 vuoteen 1958, jolloin hänelle myös myönnettiin kirjastoneuvoksen arvo.  Pakkalalla oli useita luottamustehtäviä. Hänen erikoisalaansa oli taidehistoria ja hän toimi sanoma- ja aikakauslehtien taidekriitikkona.
Aiheesta muualla

Koskinen, Anneli 1968. Piirteitä kirjastoneuvos Samuli Pakkalan elämästä: Kirjasto-opin tutkielma Tampereen yliopistossa. Tampere: Tampereen yliopisto. 83 s.
Serafino Sprovieri

Serafino Sprovieri (18. toukokuuta 1930 San Pietro in Guarano – 3. tammikuuta 2018) oli italialainen roomalaiskatolinen arkkipiispa. Hänet vihittiin papiksi 12. heinäkuuta 1953 ja nimitettiin Catanzaron arkkihiippakunnan vihkipiispaksi sekä Themisoniumin titulaaripiispaksi 11. helmikuuta 1978. Sprovierin konsekroi piispaksi Aurelio Sorrentinon ja Armando Faresin avustama Sebastiano Baggio 9. huhtikuuta 1978.
31. heinäkuuta 1980 Sprovieri sai nimityksen Rossano e Cariatin ja 25. marraskuuta 1991 Beneventon arkkipiispaksi. Hän jäi eläkkeelle 3. toukokuuta 2006.
Seppo Korjus

Seppo Korjus (s. 1942) on suomalainen näyttelijä ja muusikko. Hän on Seitsemän seinähullua veljestä -nimisen huumoriyhtyeen jäsen, ja hän laulaa ja soittaa siinä puhaltimia. Hänet tunnetaan myös The Joulukalenteri -komediasarjan Kauko-tonttuna ja Olli Santasena. Hän on näytellyt myös pienessä roolissa Rampe & Naukkis – kaikkien aikojen superpari -elokuvassa.
Korjukselle on myönnetty valtion taiteilijaeläke. Hän asuu vaimonsa Sirkka-Liisan kanssa Viialassa.
Aiheesta muualla

Seppo Korjus Internet Movie Databasessa. (englanniksi)
Seppo Korjus Elonetissä.
Riivaajat

Riivaajat, ensipainoksen kansilehti 1873, Pietari
Riivaajat (ven. Бесы, Besy) on Fjodor Dostojevskin romaani vuodelta 1872. Se on poliittinen aateromaani ja pamfletti, jonka roolihahmot edustavat lähes kaikkia Dostojevskin aikalaisia puhuttaneita aatteita: radikalismia, nihilismiä, idealismia, sosialismia, despotismia, anarkismia, totalitarismia, ateismia, materialismia ja yhteiskunta-utopismia. Sekä slavofiili- että zapadnikki-aate ovat myös romaanissa esillä.
Tausta

Romaani kuvaa elämää Venäjän keisarikunnassa 1800-luvun lopulla. Vallankumousmielialan noustessa Venäjällä vastakkaiset ideologiat törmäävät toisiinsa. Dostojevski kritisoi sekä vasemmistolaisia heidän demonisista ideoistaan että konservatiiveja heidän kyvyttömyydestään käsitellä muita ajatuksia ja näiden sosiaalisia vaikutuksia.
Dostojevski kuvaa eurooppalaisen yhteiskunta-ajattelun ääriliikkeisiin perehtyneen kumouksellisen venäläisnuorison toimintaa ja jatkaa näin Ivan Turgenevin Isien ja lasten herättämää ja Nikolai Tšernytševskin Mitä on tehtävä? -romaanin kiihdyttämää keskustelua. Dostojevski itse kutsui romaania ”venäläisen radikalismin historialliseksi tutkielmaksi”. Radikaalipiirit tuomitsivat sen antinihilistisenä romaanina.
Juoni

Kirjassa on neljä päähenkilöä, joiden avulla Dostojevski kuvaa Venäjän poliittista kaaosta 1800-luvun loppupuolella: Verhovenski, Šatov, Stavrogin ja Kirillov.
Romaanin tapahtumat sijoittuvat maaseutukaupunkiin, jossa kokoontuu joukko kumouksellisia Pjotr Verhovenskin johdolla. Verhovenski kerää ympärilleen kumouksellisten ryhmän ja saa heidät uskomaan, että he ovat osa suurempaa kansainvälistä järjestöä. Järjestön kuvitteelliseksi johtajaksi hän esittelee Nikolai Stavroginin. Tämä on nuori kyyninen radikaali, joka manipuloi ihailevat toverinsa omien ideoidensa toimeenpanijoiksi. Kumouksellisten ydinryhmä edustaa vallankumouksellisten perustyyppejä, joita Dostojevski kuvaa purevan ironisesti. Heitä ovat pedantti teoreetikko, käytännön streategisti, kirkasotsainen idealisti, naiivi myötäilijä, kyyninen opportunisti, rettelöitsijä ja rikollinen.
Kahden nuoren ”nihilistin”, Stavroginin ja Verhovenskin, vastakohdaksi asettuvat heidän turgenevilaista ”isien” sukupolvea edustavat vanhempansa. Nuoren Verhovenski isä Stepan Trofimovitš on romantiikan kirjallisen ja esteettisen kasvatuksen saanut 1840-lukulainen idealisti, joka kuten Dostojevski antaa ymmärtää, uskoo kristinuskon sijasta idealistiseen humanismiiin. Stepan Trofimovitšilla on pitkään jatkunut kiduttava suhde ”hyväntekijäänsä” Varvara Petrovnaan, Stavroginin äitiin. Tämä on Dostojevskin parodia turgenevilaisesta ”vahvan naisen” ja ”heikon miehen” suhteesta. Ivan Turgenevista itsestään Dostojevski piirtää ironisen muotokuvan romaanin kirjailijahahmossa Karmazinovissa.
Šarov ja Kirillov uhrataan kumouksellisen toiminnan nimissä. Šatov murhataan ja Kirillov ajetaan itsemurhaan. Tämän juoniaineksen Dostojevski otti suoraan aikalaistapahtumista. Aikansa tunnetuimpia vallankumouksellisia ollut Sergei Netšajev oli murhauttanut poliittiseen ryhmäänsä kuuluvan opiskelijan, jotta kollektiivinen vastuu saisi ryhmän jäsenet pysymään hänelle lojaaleina. Myös Riivaajissa Šatovin murhan tarkoitus on sitoa ydinryhmä toisiiinsa kollektiivisella syyllisyydellä. Itsemurha on romaanin yksi tärkeä teema. Kirillovin teorian mukaan ajatus kivusta ja epätietoisuus tuonpuoleisesta estää ihmistä tekemästä itsemurhaa. Kivun pelon moni voittaa mutta ei epätietoisuuden aiheuttamaa pelkoa. Se joka voittaa pelon, on Jumalan kaltainen.
Myös Stavrogin päätyy itsemurhaan, hänen suurin rikoksensa on pedofilia. Ensijulkaisusta vuosina 1871–1872 Russkie vetsnik (ven. Русский вестник) -lehdessä poistettiin luku ”Tihonin luona”, jossa Stavrogin tunnustaa ortodoksimunkille raiskanneensa lapsen. Se jätettiin pois myös neuvostokauden painoksista sekä ensimmäisistä suomennoksista 1928 ja 1962: luku ilmestyi ensimmäisen kerran vasta vuoden 1979 suomennoksessa.
Romaanin kolmannessa osassa Dostojevski karnevalisoi vallankumouksellisten toiminnan: todellisen vallankumouksen ja yhteiskunnallisten muutosten sijasta ryhmä saa aikaiseksi ainoastaan tulipalon ja sekasortoa provinssikaupungissa.
Analyysi

Dostojevskin vakavamman arvion mukaan kumouksellisen toiminnan tulos on kuitenkin myös murha ja kaksi itsemurhaa. Romaanin motto on Luukkaan evankeliumin (Luuk. 8:23-26) kertomus riivatusta miehestä, josta riivaajat siirtyvät sikoihin, ja siat juoksevat jyrkänteen yli järveen ja hukkuvat.
Romaania voi lukea allegorisella tasolla kertomuksena Stavroginista ja Verhovenskista riivaajina tai riivattuina: heidän ympärilleen kokoontuu joukko pienempiä riivaajia tai kumousideologian riivaamia, jotka on tuomittu juoksemaan jyrkänteen yli tuhoon.
Henkilöt

Nikolai Vsevolodovitš Stavrogin; kyyninen nuori radikaali, pedofiili, rikkaan maanomistajan poika, Stepan Trofimovitšin oppilas
Pjotr Stepanovitš Verhovenski; organisaattori ja manipulaattori, Stavroginin ihailija
Ivan Pavlovitš Šatov; slavofiili, joka uskoo Jumalaan, Varvara Petrovnan kuolleen miespalvelijan poika, Stepan Trofimovitšin oppilas
Aleksei Niljitš Kirillov; eristäytynyt idealistinen ja individualistinen askeetti, ateisti
Stepan Trofimovitš Verhovenski; Pjotr Verhovenskin isä, riippuvuussuhteessa Varvara Petrovnaan
Varvara Petrovna Stavrogina; Stavroginin äiti, varakas ja vaikutusvaltainen maanomistaja
Semjon Jegorovitš Karmazinov; kirjailija, joka ratsastaa menneellä maineellaan, nihilisti
Jelizaveta Nikolajevna Tušina (Liza); varakas nuori nainen, Varvara Petrovnan ystävän tytär, Stepan Trofimovitšin oppilas, sidoksissa Stavroginiin
Darja Pavlovna Šatova (Daša); Ivan Šatovin sisar, Varvara Petrovnan suojatti ja Stepan Trofimovitšin oppilas, Stravroginin vastentahtoinen uskottu ja 'hoivaaja'
Marija Timofejevna Lebjadkina; Nikolai Stavroginin salattu aviovaimo, lapsenkaltainen mieleltään häiriintynyt ja fyysisesti vammainen 'pyhä houkka'
kapteeni Lebjadkin; Marijan juoppo ’runoilija’-veli, joka hoitaa sisartaan korvausta vastaan ja kavaltaa hoitoon tarkoitetut rahat itselleen
Šigaljev, historioitsija ja yhteiskuntateoreetikko, intellektuaali
kuvernööri Andrei Antonovitš von Lembke ja hänen vaimonsa Julia Mihailovna von Lembke; Stravroginin ja Verhovenskin tahdottomia pelinappuloita
munkki Tihon, ainoa joka tuntee Stavroginin mielen pohjia myöten
Suomennokset

Riivaajat: romaani 1-3. Suomentaja Ida Pekari, Otava 1928. 2. painos 2004.
Riivaajat: 1-3. Suomentaja Ida Pekari, Otava 1962.
Riivaajat: 1-3. Suomentaja Ida Pekari, Otava 1979.
Riivaajat. 1-3. Suom. Lea Pyykkö 1982, Karisto. 2. painos 1989, 3. painos 1992, 4. painos 1998.
Samuli Paronen -palkinto

Samuli Paronen -palkinto myönnetään ansioista aforistiikan alalla. Palkinto jaettiin aluksi vuosittain (2006–2010), sittemmin kolmen vuoden välein. Sen jakaa Suomen aforismiyhdistys, saajan päättää yhdistyksen hallitus. Palkinto on nimetty kirjailija Samuli Parosen mukaan, jonka aforismikokoelmaa Maailma on sana (1974) pidetään suomalaisen aforistiikan huippuihin kuuluvana.
Palkinto käsittää seppä Upi Anttilan taoksen sekä kunniakirjan. Palkinnon saaja julkistetaan Samuli Parosen syntymäpäivänä 23. toukokuuta tai sen tienoilla.
Samuli Paronen -palkinnon saajat

2006 Helena Anhava
2007 Mirkka Rekola
2008 Paavo Haavikko
2009 Markku Envall
2010 Arto Seppälä
2013 Hilja Mörsäri
2016 Pekka Kejonen
2019 Torsti Lehtinen
2022 Maija Paavilainen
Scuderia Toro Rosso STR14

| Scuderia Toro Rosso STR14 |
| --- | --- |

Talli:   Toro Rosso
Suunnittelija(t):   James Key
Kuljettajat:  10.  Pierre Gasly 23.  Alexander Albon 26.  Daniil Kvjat
Testikuljettajat:  38.  Naoki Yamamoto
Teknisiä tietoja
Renkaat:  P Pirelli
Kilpailuhistoria
Debyytti:   Australian GP 2019
Kilpailuja:  21
Voittoja:  0
Paalupaikkoja:  0
Nopeimpia kierroksia:  0
Palkintosijoja:  2
MM-pisteitä:  85
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2019
Scuderia Toro Rosso STR14 on Formula 1 -talli Toro Rosson käyttämä auto kaudella 2019. Autolla kilpailevat Alexander Albon, Daniil Kvjat ja Pierre Gasly.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | Toro Rosso | Honda | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | MEX | USA | BRA | ABU | 85 | 6. |
| 2019 | Toro Rosso | Honda | P |  Pierre Gasly |  |  |  |  |  |  |  |  |  |  |  |  | 9 | 11 | 8 | 14 | 7 | 9 | 16† | 2 | 18 | 85 | 6. |
| 2019 | Toro Rosso | Honda | P |  Alexander Albon | 14 | 9 | 10 | 11 | 11 | 8 | Kesk. | 15 | 15 | 12 | 6 | 10 |  |  |  |  |  |  |  |  |  | 85 | 6. |
| 2019 | Toro Rosso | Honda | P |  Daniil Kvjat | 10 | 12 | Kesk. | Kesk. | 9 | 7 | 10 | 14 | 17 | 9 | 3 | 15 | 7 | Kesk. | 15 | 12 | 10 | 11 | 12 | 10 | 9 | 85 | 6. |
| 2019 | Toro Rosso | Honda | P |  Naoki Yamamoto |  |  |  |  |  |  |  |  |  |  |  |  |  |  |  |  | TD |  |  |  |  | 85 | 6. |
Aiheesta muualla

Kuvia tai muita tiedostoja aiheesta Scuderia Toro Rosso STR14 Wikimedia Commonsissa
Sergej Barbarez

Sergej Barbarez vuonna 2007.
Sergej Barbarez (s. 17. syyskuuta 1971 Mostar, Jugoslavia) on bosniahertsegovinalainen  entinen jalkapalloilija.
Barbarez pelasi keskikentällä hyökkäävässä roolissa. Hän pystyi pelaamaan myös hyökkääjänä.
Barbarez edusti seuratasolla Saksassa vuosina 1992–2008 Hannoveria, Union Berliniä, Hansa Rostockia, Borussia Dortmundia, HSV:tä ja Bayer Leverkusenia. Bosnia ja Hertsegovinan maajoukkueessa hän pelasi vuosina 1998–2006 47 ottelua ja teki niissä 17 maalia.
Samuli Peltonen

Samuli Peltonen
Samuli Peltonen (s. 21. kesäkuuta 1981 Seinäjoki) on suomalainen sellisti.
Samuli Peltonen aloitti sellonsoiton vuonna 1989 Etelä-Pohjanmaan musiikki­opistossa Seinäjoella Ferenc Gyimesin ja Jussi Peltosen johdolla. Turun taideakatemiassa hän opiskeli vuosina 1998–2002 Timo Hanhisen oppilaana. Sibelius-Akatemiassa hän opiskeli vuosina 2002–2010 professori Arto Noraksen luokalla, josta hän valmistui erinomaisin arvosanoin musiikin maisteriksi vuonna 2011. Peltonen on täydentänyt opintojaan useilla mestarikursseilla opettajinaan muiden muassa Fred Sherry, Heinrich Shiff, Gary Hoffman, Tsuyoshi Tsutsumi, Torleif Thedéen, Frans Helmersson, Martti Rousi ja Marko Ylönen. Tällä hetkellä Samuli toimii Suomen Kansallisoopperan soolosellistinä, Sibelius Piano Triossa, Total Cello Ensemblessä sekä tuntiopettajana Sibelius-Akatemiassa. Peltonen on pitänyt mestarikursseja Suomessa, Italiassa sekä Virossa. Kevätkauden 2015 Samuli toimi soolosellistinä Royal Danish oopperassa, syksyt 2016 ja 2017 Opera Australian soolosellistinä melbournessa ja Sydneyssä. Vuosina 2006–2016 Samuli soitti Helsingin kaupunginorkesterin riveissä.
Samuli Peltonen on esiintynyt solistina usean suomalaisen orkesterin muun muassa Helsingin kaupunginorkesterin, Radion sinfoniaorkesterin, Tampere Filharmonian, Keski-Pohjanmaan kamariorkesterin, Turun filharmonisen orkesterin, Tapiola sinfoniettan, Oulu sinfonian sekä Seinäjoen ja Vaasan kaupunginorkestereiden kanssa. Peltonen on myös esiintynyt English Chamber Orchestran solistina, Itämeri-festivaalilla Tukholmassa sekä Puolassa Czestochowassa Bronislaw Huberman Festivalilla. Hän on esiintynyt myös monipuolisena kamarimuusikkona eri kokoonpanoissa Yhdys­valloissa, Australiassa, Espanjassa, Islannissa, Saksassa, Tanskassa ja Virossa, ja on tuttu näky kesän kamarimusiikkifestivaaleilla.
Samuli Peltonen on tehnyt radionauhoituksia Suomen Yleisradiolle, levyttänyt Uuno Klamin Tseremissiläisen fantasian Helsingin kaupungin­orkesterin solistina. Sibelius Piano Trion debyyttialbumin on julkaissut Yarlung -records.
Samuli Peltonen on voittanut 2. palkinnon Baltian ja Pohjoismaiden välisissä duo-kilpailuissa sisarensa Anna-Mari Peltosen kanssa vuonna 2004. Pariisin Rostropovits -kilpailuissa 2009 hän oli semifinalisti. Vuonna 2006 hän saavutti 1. palkinnon Turun kansallisissa sellokilpailuissa, ja vuonna 2007 Paulon kansainvälisissä sellokilpailuissa 4. sijan. Vuonna 2008 hän voitti kansainvälisen Krystof Penderecki -sellokilpailun Puolassa, jossa hänet palkittiin myös erikoispalkinnolla parhaasta K. Pendereckin konserton esityksestä.
Samuli Peltosen instrumentti on Giovanni Grancino -sello vuodelta 1702.
Samuli Peltosen isä on Seinäjoen kaupunginorkesterin sellisti Jussi Peltonen ja isoisä ilmajokelainen mestaripelimanni Lasse Peltonen.
Palkinnot ja tunnustukset

Turun sellokilpailu 2006, 1. palkinto
Kansainvälinen Paulon sellokilpailu 2007, jaettu 4. palkinto
Kansainvälinen Krzysztof Penderecki -sellokilpailu 2008, 1. palkinto ja erikoispalkinto Pendereckin konserton parhaasta esityksestä
Schwarzenegg

Schwarzenegg on kylä Sveitsissä Bernin kantonissa Thunin hallintoalueella. Kylä on jaettu Unterlangeggin ja Oberlangeneggin kuntien kesken.
Schwarzenegg on saksan, ja siitä juontuu sukunimi Schwarzenegger. Schwarz tarkoittaa ’mustaa’ ja Egg ’munaa’.
Schwannomatoosi

Schwannomatoosi on geneettinen sairaus, jolle tyypillistä on monien schwannoomiksi kutsuttujen hyvänlaatuisten kasvainten kehittyminen Schwannin soluista. Schwannomatoosi aiheuttaa kuitenkin vain pienen osan kaikista ihmisten schwannoomista, jotka ilman schwannomatoosia esiintyvät yleensä yksittäisinä.
Schwannomatoosin yleisin oire on kroonistunut kipu, joka vaihtelee asteeltaan lievästä voimakkaaseen. Muut oireet vaihtelevat yksilöllisesti kasvainten sijainneista riippuen. Schwannomatoosin katsotaan kuuluvan neurofibromatoositautien joukkoon tyyppien 1 ja 2 neurofibromatoosien ohella. Schwannomatoosi voi muistuttaa huomattavasti tyypin 2 neurofibromatoosia, mutta schwannomatoosiin ei siitä poiketen juuri koskaan liity akustikusneurinoomia. Myös muut tyyppien 1 ja 2 neurofibromatooseille ominaiset kasvaimet ovat huomattavasti harvinaisempia schwannomatoosia sairastavilla. Schwannomatoosin oireet ilmenevät yleensä nuorella aikuisiällä, ja potilaiden elinajanodote on normaali.
Geenien SMARCB1 ja LZTR1 mutaatioiden tiedetään aiheuttavan schwannomatoosia. Kuitenkin tapaukset ovat yleensä satunnaisia, ja vain noin 15–25 prosentissa tapauksista taudin on arvioitu kulkevan suvuittain. Näissä tapauksissa sairaus periytyy autosomissa dominantisti. Penetranssi ei ole täydellinen. Eri populaatioissa on esitetty schwannomatoosin ilmaantuvuudesta arvioita väliltä 1/40 000 ja 1/1,7 miljoonaa.
Sergel

Sergel on:
Sergel, ruotsalainen perintätoimisto
Sergel, ruotsalainen sukunimi
Sergelin tori, tori Tukholmassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sergel”, voi hakea sivunnimihaulla, laajalla sivunnimihaulla tai tekstihaulla.
Scuderia Toro Rosso STR3

| Scuderia Toro Rosso STR3 |
| --- | --- |
 Sébastien Bourdais Monacon GP:ssä.
Talli:   Toro Rosso
Suunnittelija(t):   Adrian Newey  Giorgio Ascanelli
Kuljettajat:  14.  Sébastien Bourdais 15.  Sebastian Vettel
Teknisiä tietoja
Renkaat:  B Bridgestone
Polttoaine:  Shell
Runko:  Hiilikuitumonokokki
Moottori:  Vapaasti hengittävä Ferrari F1-056 2398cc 32V V8
Voimansiirto:  7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Monacon GP 2008
Kilpailuja:  12
Voittoja:  1
Paalupaikkoja:  1
Nopeimpia kierroksia:  0
Palkintosijoja:  1
MM-pisteitä:  37
Valmistajien maailmanmestaruuksia:  0
Kuljettajien maailmanmestaruuksia:  0
Scuderia Toro Rosso STR3 on Formula 1 -auto, jota italialainen Toro Rosso -talli käytti kaudella 2008. Auto julkistettiin ennen Espanjan GP:tä, mutta ensimmäisen kerran se oli kisa käytössä mukana Monacon GP:ssä. Kilpakuljettajina toimivat ranskalainen nelinkertainen Champ Car -mestari Sébastien Bourdais ja saksalainen Sebastian Vettel. Autossa oli Bridgestonen renkaat ja Ferrarin V8-moottori. Auto perustui Red Bullin RB4-autoon. Koska auto ei valmistunut ajoissa kauden viiteen ensimmäiseen kilpailuun, Toro Rosso käytti näissä kilpailuissa edelliskauden STR2-runkoa.
Autoa käytettiin ensimmäisen kerran sateisessa Monacon GP:ssä, jossa Vettel ajoi pisteille ollen kilpailun viides ja Bourdais kolaroi Red Bullin David Coulthardin kanssa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Toro Rosso | Ferrari | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | JPN | CHN | BRA | 37 | 6. |
| 2008 | Toro Rosso | Ferrari | B |  Sébastien Bourdais |  |  |  |  |  | Kesk. | 13 | 17 | 11 | 12 | 18 | 10 | 7 | 18 | 12 | 10 | 13 | 14 | 37 | 6. |
| 2008 | Toro Rosso | Ferrari | B |  Sebastian Vettel |  |  |  |  |  | 5 | 8 | 12 | Kesk. | 8 | Kesk. | 6 | 5 | 1 | 5 | 6 | 9 | 4 | 37 | 6. |
Aiheesta muualla

Kuvia tai muita tiedostoja aiheesta Scuderia Toro Rosso STR3 Wikimedia Commonsissa
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
Sami Hynninen

| Sami Hynninen |
| --- | --- |
 Sami Hynninen Reverend Bizarren riveissä 2005.
Henkilötiedot
Syntynyt: 18. maaliskuuta 1976 (ikä 48) Lohja, Suomi
Muusikko
Taiteilijanimi:  Albert Witchfinder, Ancient Fisherman, Sami Albert Israel Shamballah Hynninen, S. A. Hynninen
Tyylilajit:  doom metal, black metal, progressiivinen rock, noise, punk, goottirock
Soittimet:  basso, laulu, kitara, rummut
Yhtyeet:  Reverend Bizarre, Armanenschaft, Azrael Rising, The Candles Burning Blue, KLV, Lohja SS, March 15, Opium Warlords, Orne, Punisment, Spiritus Mortis, The Puritan, Tähtiportti
  [ Muokkaa Wikidatassa ] [ ohje ]  
Sami Hynninen (s. 18. maaliskuuta 1976 Lohja) on suomalainen muusikko ja taiteilija, joka tunnetaan parhaiten doom metal -yhtyeistä Reverend Bizarre, The Puritan ja Spiritus Mortis. Hänet palkittiin musiikillisista ansioistaan Somnium-stipendillä vuonna 2009. Vuonna 1998 kustannusyhtiö Sarjamafia julkaisi Hynnisen ensimmäisen sarjakuva-albumin Maaginen matka. Sittemmin Hynninen on tullut tunnetuksi erityisesti doom metal -taustaisten yhtyeiden, kuten Jex Thoth, levynkansitaiteilijana.
Hynninen on kasvissyöjä, joka on viime vuosina puhunut julkisesti eläinten oikeuksien ja luonnonsuojelun ohella muun muassa rasismin ja seksismin vastaisuudestaan.